ོང་ཕྲག་ཉི་ཤུ་རྩ་བཞི་ནི་ཟླ་བ་འབབ་སྟེ།རྐྱང་མའི་རིགས་ཞེས་སོགས་སོ།།

རྩ་མི་ཕྱེད་མ་ནས་སོ་སན་འབབ་ཅིང་།སྤྱི་གཙུག་རྩ་ཕྲ་གཟུགས་མ་ནས་སྐྲ་དང་སྤུ་རྣ་བ་གཡས་རྩྭ་རྩ་བ་མ་ནས་པགས་པ་དང་།དྲི་མ།ལྷག་པར་རྩ་གཡོན་པ་ནས་ཤ།རྣ་བ་གཡོན་པ་རྩ་ཐུང་ངུ་མ་ནས་
རུས་པ།སྨིན་མཚམས་རྩ་རུས་སྦལ་སྐྱེས་མ་ནས་རྒྱས་པོ།མིག་གཉིས་རྩ་སྒྲོམ་མ་ནས་མཆིན་པོ།ཕྲག་པ་གཉིས་རྩྭ་དབང་མ་ནས་སྙིང་འབབ་སྟེ་ཐུགས་ཀྱི་བརྒྱད་དོ།།མཚན་ཁུང་གཉིས་སྐྱོན་ལྡན་མ་ནས་མིག་འབབ།ནུ་མ།
གཉིས་རྩ་འཇུག་མ་ནས་མཁྲིས་པ།ལྟོ་བར་རྩྭ་མ་མོ་ནས་གློ་བ་འབབ།སྣ་རྩེར་རྩ་མཚན་མོ་ནས་རྒྱུ་མ།ཁ་རྩ་བསིལ་བྱེད་མ་ནས་སྟ་ཟུར་གྱི་རྒྱུས་པ།མགྲིན་པ་རྩ་ཚ་བ་ནས་ལྟོ་བ།སྙིང་གརོ་རྩ་མཚན་མ་ནས་བཤང་བ།གསད།
རྩའི་སྒོ་ང་གཉིས་རྩ་རངས་མེ་ནས་མཆོག་མའི་མཚམས་མཐའ་འབབ་སྟེ་གསུང་གི་བརྒྱུད་དོ།།མཚན་མར་གཟུགས་ཅན་མ་ནས་བླང་ཀན་འབབ་པོ།།བཤང་ལམ་རྩ་སྤྱི་མ་ནས་རྣག་འབབ་བོ།།བརླ་གཉིས་རྩྭ་རྒྱུ་སྦྱིན་མ
ནས་ཁྲག།བྱིན་པ་གཉིས་རྩ་སྦྱོར་བྲལ་མ་ནས་རྡུལ།རྐང་སོར་བརྒྱད་རྩ་སྡུག་གུ་མ་ནས་ཚོལ།བོལ་གོང་གཉིས་རྩ་གྲུབ་མ་ནས་མཆི་མ།།རྐང་མཐེབ་གཉིས་རྩ་འཚེར་མོ་ནས་མཆིལ་མ།པུས་མོ་གཉིས་རྩ་ཡིད་བཟང་མ
ནས་སྣབས་འབབ་སྟེ་སྐུའི་རྩ་བརྒྱད་དོ།།དེ་སྐད་དུ་ཡང་།སཾ་བྷུ་ཊ་ལས།པུ་ལི་རར་ནི་མི་ཕྱེད་མ།།སོ་དང་སེན་མོ་འབབ་པར་བརྗོད།།འབར་བ་འཛིན་མར་ཕྲ་གཟུགས་མ།།དེ་བཞིན་སྒྲ་དང་བ་སྤུ་འབབ།།༈དབུ་རྒྱན་

གནས་ནི་ཆེན་པོ་ལ།།རྩེ་བ་མ་ནི་རྣམ་པར་གནས།།རྣ་བ་གཡས་པར་གནས་པ་ནི།།པགས་པ་དྲི་མ་འབབ་པར་གནས།།ཨར་པུ་ཏ་ར་ནི་གཡོན་པ་མ།།མཁའ་འགྲོ་མ་ནི་ཤ་འབབ་མ།།གང་ཞིག་ཆུ་རྒྱུས་འབབ་པའི་རྩ།།བ་ཡི
མཆོག་སྦྱིན་རྣམ་པར་གནས།།དེ་ནི་ཕྲ་བའི་ཚུལ་གྱིས་གནས།།ཐུང་ངུ་མ་ནི་རྣམ་པར་བཤད།།གང་ཞིག་དགའ་བའི་དབང་ཕྱུག་གནས།།དེ་བཞིན་རུས་སྦལ་སྐྱེ་མར་གྲགས།།སླ་བའི་དངོས་པོ་གནས་པའི་ཕྱིར།།རུས་པ་འཕྲེང
པ་འཁྲུག་པར་གནས།།ལྷ་མོའི་མཁར་དུ་གང་ཞིག་རྩ།།འཇམ་པ་སྒོམ་པ་མ་རུ་བརྗོད།།དེ་ནི་རྟག་ཏུ་མཆིན་པ་འབབ།།ཐམས་ཅད་ལུས་ལ་ལྷག་པར་གནས།།ལ་ལ་ཝཱ་ར་ནི་དབང་ལ་ཉིད།།རྒྱལ་བའི་དབང་ཕྱུག་ཉིད་ལ་
གནས།།རྩ་ནི་གང་ཞིག་མིག་འབབ་མ།།འདོད་པའི་གཟུགས་སུ་རྣམ་པར་གནས།།གཟུགས་ནི་མཐོང་བར་འདོད་པ་སྟེ།།སྐྱོན་ལྡན་མ་ཞེས་རྣམ་པར་བཤད།།ཨོཾ་ཊེ་ར་མཁྲིས་པ་འབབ་པའི་རྩ།།གང་ཞིག་འཇུག་ནི་མཚན་མོ
ཉིད་རྒྱུ་མའི་འཕྲེང་བཟང་ཁྱབ་ཅིང་འབབ།།ཀ་ལིང་ཀར་ནི་བསིལ་སྦྱིན་མ།།ངོས་ཀྱི་ཆུ་རྒྱུས་ཡང་དག་བཤད།།ཚ་བ་མ་ནི་ལྟོག་ནས་ངེས།།ལམ་པ་ཀར་ནི་རབ་ཏུ་གྲགས།།མཚན་མོ་ཉིད་ནི་ཀཉྩིར་གནས།།ཐམས་ཅད་དུ
ནི་བ་བཤང་བ་འབབ།།མཚམས་ཀྱི་མཐའ་ནི་ནང་དུ་ཡང་།།ཁ་བའི་གནས་སུ་རངས་པའི་གདོང་།།ཤིན་ཏུ་གཟུགས་ཅན་བད་ཀན་ལྡན།།ཡི་དྭགས་ལྷག་གནས་ཡང་དག་གནས།།གང་ཞིག་རྟག་ཏུ་རྣག་འབབ་མ།།ཁྱིམ་གྱི

ལྷར་ནི་ཡང་དག་གནས།།མཁའ་འགྲོ་དམ་པའི་དབང་ཕྱུག་མ།།དཔྱི་མ་ཉིད་དུ་རྣམ་པར་བཤད།།སཽ་རཥྨ་ནི་གང་ཞིག་རྩ།།རྒྱུ་སྦྱིན་མ་དེ་དམར་མོར་འབབ།།རྡུལ་ནི་འབབ་པར་གྱུར་ནས་ནི།།གསེར་གླིང་དུ་ནི
ཡང་དག་བཤད།།ཡན་ལག་གཟི་བརྗིད་ཀུན་ཁྱབ་མ།།བརྗོད་བྲལ་མར་ནི་རབ་ཏུ་གྲགས།།ན་ག་རར་ནི་སྡུག་གུ་མ།།ཚིལ་ཅན་སྦོམ་ཞིང་མྱོས་བྱེད་འབབ།།སིན་དྷུར་ཤིན་ཏུ་གྲུབ་མ་ཉིད།།མྱ་ངན་མཆི་མ་འབབ་པར་བརྗོད།།མ་ཧུར
གནས་མ་ལུང་སྐམ་འབབ།།འཚེད་པ་མ་ཞེས་རྣམ་པར་བསྟན།།ཀུ་ལུ་ཏར་ནི་ཡིད་བཟང་མ།།བྱིས་པའི་སྐབས་ནི་འབབ་པ་མོ།ཞེས་གསུངས་སོ།།གཉིས་པ་རྩ་དེ་དག་ཏུ་གྲངས་ངེས་པའི་རྒྱུ་མཚན་ནི།རྩའི་གཙོ་བོ་གསུམ
དང་།ཉེར་བཞི་དང་།བདུན་ཅུ་རྩ་གཉིས་དང་།སྟོང་ཕྲག་བདུན་ཅུ་རྩ་གཉིས་ལ།སྐུ་གསུང་ཐུགས་སམ།ཐིམ་པ་དང་།ལོངས་སྤྱོད་པ་དང་།བདག་པོ་གསུམ་གྱི་སྒོ་ནས་གསུམ་གསུམ་དུ་འབྱེད་པ་དང་།གསུམ་དུ་གྲངས
ངེས་པ་ནི་རྩྭ་དེ་དག་གི་ནང་ནས་འབབ་པའི་རྫས་ལ།བྱང་སེམས་དཀར་དམར་གཉིས་དང་།རླུང་གསུམ་དུ་ངེས་པའི་གནད་དེ་ཡིན་ནོ་གསུང་ངོ་།།གཉིས་པ་སྐྱེ་བའི་གོ་རིམ་ངེས་པ་ནི།མན་སྟེ་ལས།འདི་ལྟ་བུ་ཨ་ཝ་དྷཱུ་ཏཱི་དང་
ལྷན་ཅིག་རྩ་ལྔ་རྣམས་དང་པོ་སྟེ།དེའི་རྗེས་སུ་དང་།དེ་ནས་ཉི་ཤུ་རྩ་བཞི་ཞེས་པའོ།།ཞེས་པའི་དོན།མངལ་དུ་དང་པོར་རྩ་འཆགས་པའི་ཚེ།སྙིང་ཁར་ལྟ་བ་ལ་རོ་རྐྱང་དབུ་མ་གསུམ།ཤར་དང་ལྷོའི་འདབ་མ་གཉིས་ལ་

རིམ་པ་ལྟར་སུམ་སྐོར་མ་དང་།འདོད་མ་གཉིས་ཏེ་ལྔ་དུས་མཉམ་དུ་འཆགས་སོ།།དེ་ནས་ནུབ་ཏུ་ཁྱིམ་མ་དང་།བྱང་དུ་གཏུམ་མོ།དབུ་མ་དང་ལྷན་ཅིག་བདུད་བྲལ་མ་སྟེ་གསུམ་འཆགས་སོ།།སྙིང་ཁར་དང་པོར་ཆགས་པའི
རྩ་བརྒྱད་ནི་དེ་རྣམས་ཡིན་ནོ།།ཕྱོགས་ཀྱི་རྩ་བཞི་ནི་རོ་རྐྱང་དབུ་མ་གསུམ་ལ་ནང་དུ་བུག་པ་རྡོལ་བའི་ཚུལ་གྱིས་རྩ་བ་ཟུག་ཡོད་ལ།དེ་ཡང་མཚམས་ཀྱི་རྩ་བཞི་ནི།ཕྱོགས་ཀྱི་རྩ་བཞི་ལས་གྱེས་པ་ཡིན་ལ།དེ་ཡང་བརྗོད་ན
ཤར་གྱི་སུམ་སྐོར་མ་ལས་ཤར་ལྷོ་མཚམས་ཀྱི་རྩ་དེ་གྱེས་པ་ཡིན་ལ།མཚམས་ཀྱི་རྩ་གཞན་གསུམ་ནི།རིམ་པ་ལྟར་ལྷོའི་འདོད་མ།ནུབ་ཀྱི་ཁྱིམ་མ།བྱང་གི་གཏུམ་མོ་གསུམ་ལས་གྱེས་པ་ཡིན་ནོ།།བདུད་བྲལ་མ་ནི་དབུ་མ
ལ་འཁྲིས་ནས་ལྟེ་བ་ནས་ལྕེ་རྩེའི་བར་དུ་གནས་ཤིང་།རྩ་གཞན་དུ་ཁམས་དང་རླུང་རྒྱུ་བ་ལ་འདིས་གེགས་བྱེད་ཅིང་།རང་གི་ནང་དུ་འཆི་བའི་ཚེ་མ་གཏོགས་མི་རྒྱུ་བས་དུས་ཀྱི་རྩ་དང་།རྣལ་འབྱོར་མ་རྣམས་ཀྱི་འགོག་པ་ཞེས་
གསུངས་སོ།།བདུད་ཟེར་བའི་རྒྱུ་མཚན་ཡང་།རང་གཞན་གཉིས་ཀར་དུ་བྱུང་སེམས་འགོག་པ་དེ་ཀ་ལ་ཟེར་རོ།།རྩ་འདབ་བརྒྱད་པོ་དེ་ལས་སྐུ་གསུང་ཐུགས་ཀྱི་རྩ་བརྒྱད་བརྒྱད་གྱེས་པས་བརྒྱད་གསུམ་ནི་ཉི་ཤུ་རྩ་བཞི་ཡིན
ནོདེ་སྐད་དུ་ཁ་སྦྱོར་གྱི་བརྟག་པ་དྲུག་པར།སྙིང་ཁའི་ནང་སོན་པད་མོ་ནི།།འདབ་མ་བརྒྱད་པོ་སྙིང་པོར་བཅས།ཞེས་དང་།འདབ་མ་རྣམས་ཀྱི་བཞི་ལ་ཡང་།།འབྱུང་བ་བཞི་ཡི་རྩ་རྣམས་ནི།།མར་མེའི་རང་བཞིན་ལྟ

།བུ་ནི།ཕྱོགས་བཞི་ལ་ནི་རྣམ་པར་གནས།།རྩ་རྣམས་བཞི་ཡང་མཚམས་རྣམས་སུ།།རྣམ་པར་གནས་ཤིང་དེར་སོན་པ།།བདུད་རྩི་ལྔ་ནི་འབབ་པ་སྟེ།ད་བདུད་རྩི་ལྔ་ནི་བཤང་གཅི་གཉིས་དང་།བྱང་སེམས་དཔ།
ངམར་བཞི་མཐུན་ལ།དེའི་ལྷག་མ་ལྔ་པ་ལ་རྡོ་རྗེ་ཕྲེང་བ་དང་།ཕྱག་ཆེན་ཐིག་ལེར་ཤ་ཆེན་དང་།སྡོམ་འབྱུང་ལས།མགོ་སྐྱེས་དེ་བཞིན་སྦུབས་ལས་སྐྱེས།།ཤ་ལས་སྐྱེས་དང་གསུམ་དུ་འགྱུར།ཞེས་ཀླད་པ་དང་།རྐང་མར་དང་།ཚིལ་བུ་གསུམ་ལ་བཤད་དོ།།སཾ་བྷུ་ཊི་ར།
བཤང་དང་གཅི་བ་བད་ཀན་དང་།།ཁྲག་དང་ལྔ་པ་ཁུ་བ་ཉིད།ཅེས་བད་ཀན་ལ་བཤད་དོ།།དེ་ལྔ་དེ་བཞིན་གཤེགས་པ་ལྔར་འཇོག་ཚུལ་ནི།རྡོ་རྗེ་ཕྲེང་བ་དང་།ཕྱག་ཆེན་ཐིག་ལེར།དྲི་ཆུ་མི་བསྐྱོད་པ།དྲི་ཆེན་རྣམ་སྣང་།ཁམས་དམར་པོ་རིན་འབྱུང་།
དཀར་པོ་འོད་དཔག་མེད།ཤ་ཆེན་དོན་གྲུབ་ཏུ་བཤད་གསུང་ངོ་།།མཆོད་རང་གི་གཟུགས་གནས་པས།།དེ་ཡི་དངོས་པོའི་ངོ་བོ་ལས།།མཆོད་པ་བཞིར་ནི་རྣམ་པར་བཤད།།ལུས་ཀྱི་སྙིང་ཁའི་ནང་དུ་ནི།།རྩ་རྣམས་ལྔ་ནི་
རྣམ་པར་གནས།།སྐུ་གསུང་ཐུགས་ཀྱི་དབྱེ་བ་ཡིས།།ཉི་ཤུ་རྩ་བཞིར་ཉེར་བརྗོད་དོ།།ཞེས་སོ།།ཉི་ཤུ་རྩ་བཞི་པོ་དེའི་སྟེང་དུ་སྙིང་ཁར་དང་པོར་འཆགས་པའི་རྩ་བརྒྱད་བསྣུན་པས།དེ་ལ་བྱང་སེམས་འབབ་པའི་རྩ་སོ།།
གཉིས་ཞེས་སྤྱིར་བཏང་དུ་ཐ་སྙད་བྱེད་ཅིང་།བྱེ་བྲག་ཏུ་སོ་དང་སེན་མོ་རྣམས་འབབ་སྟེ།ཁ་སྦྱོར་ལས།བྱང་ཆུབ་སེམས་ཀྱི་རང་བཞིན་རྩ།།སུམ་ཅུ་རྩ་གཉིས་དམ་པ་ཡིན།།གནས་སོགས་དབྱེ་བ་ལ་གནས་ནས།།གནས་དང་།

གནནས་ལ་རྣམ་པར་གནས།།སྤྱི་བོར་ཡན་ལག་འབྱུང་བའི་རྩ།།རྩ་ནི་སྤྱི་བོར་སྐྱེས་ཞེས་བརྗོད།ཅེས་སོ།།ཉེར་བཞི་པོ་དེ་ལ་གསུམ་གསུམ་དུ་གྱེས་པས་བདུན་ཅུ་རྩ་གཉིས་སུ་འགྲོ་བ་ཡིན་ནོ།།དེ་ཡང་རྡོ་རྗེ་ཕྲེང་བའི་རྒྱུད་ལས།
ཐིམ་དང་ལོངས་སྤྱོད་བདག་པོའོ།།ཞེས་གསུངས་པས་འབྱེད་ཅིང་།བདུན་ཅུ་རྩེ་གཉིས་པོ་དེ་ལ་ཡང་རེ་རེ་ལ་སྟོང་དུ་གྱེས་པས་རྩ་སྟོང་ཕྲག་བདུན་ཅུ་རྩ་གཉིས་ཡོད་བ་ཡིན་ནོ།།གསུམ་པ་ངོ་བོ་ངེས་པ་ལ་གསུམ།རོ་རྐྱོང་དབུ་མ
གསུམ་གང་དུ་གནོས་པ་དང་།ཇི་ཙམ་དུ་གནས་པ་དང་།ཇི་ལྟར་གནས་པའི་ཚུལ་ལོ།།དང་པོ་ནི།ཁ་ཅིག་ཚིགས་པའི་ནང་ན་གཞུངས་པ་དང་ལྷན་ཅིག་གནས་པར་འཆད་པ་ནི་མི་འཐད་པས།ཚིགས་པའི་མདུན་གྱི་ཕྱོགས་ན།
གནས་སོ།།གཉིས་པ་སྐུད་པ་ལྟ་བུར་བཤད་པ་ནི།གང་ཞིག་སྲང་བུའི་རྣམ་པར་གནས།ཞེས་པས།སྐུད་པ་བརྐྱངས་པ་ལྟར་གནས་པའི་དོན་ཡིན་གྱི།སྦོམ་ཕྲའི་ཚད་མ་ཡིན་ཏེ།དེ་ལས་སྦོམ་པར་གནས་པས་སོ།།གསུམ
པ་ལ་གཉིས།རྩའི་གཙོ་བོ་གསུམ་སྤྲིར་བཤད་པ་དང་།བྱེ་བྲག་ཏུ་རོ་རྐྱང་གཉིས་བཤད་པའོ།།དང་པོ་ནི།སྙིང་ཁའི་རྩ་ཞེས་པ་ནི་སྲོག་པ་རྩའི་སྙིང་ཁ་ཡིན་ལ།དེ་ཡང་སྲོག་པ་རྩ་ནི་སྒལ་ཚིགས་ཀྱི་ནང་ཙམ་ལ་སྒལ་ཚིགས་ལ་བརྟེན་ནས
གནས་པ་ཡིན་ནོ།།སྲོག་པ་རྩ་དེ་ལོ་རོ་རྐྱང་དབུ་མ་གསུམ་བརྟེན་ནས་གནས་ཡོད་དོ།།སྲོག་པ་རྩ་དེའི་མགོ་བོ་ནི་གྲུ་གསུམ་དུ་ཡོད་ལ།མགྲིན་པ་གཞོན་ནུ་མའི་ནུ་མ་འདྲ་བ་དང་།སྙིང་ཁ་བའི་མིག་འདྲ་བ་དང་།ལྟེ་བ་པདྨ་འདྲ་བ་དང་

གསང་གནས་ན་རྡོ་རྗེ་འདྲ་བ་དང་།ནོར་བུའི་རྩེ་ན་ཟར་མའི་མེ་ཏོག་དང་དབྱིབས་འདྲ་བའོ།།དེ་ཡང་རོ་རྐྱང་དབུ་མ་གསུམ་གྱི་གནས་ཚུལ་ཅུང་ཟད་བརྗོད་ན།རོ་རྒྱང་གཉིས་ཀྱིས་དབུ་མ་ལ་འཁྱུད་ནས་ཡོད་ལ།དེ་ཡང་དབུ།
མ་་དབུས་ན་ཡོད་ཅིང་།དེའི་ནང་ནས་མུན་པ་དང་།ཁུ་ཁྲག་དང་།རླུང་འབྱུང་བས་ན།སྙིང་སྟོབས་རྡུལ་མུན་གསུམ་གྱི་ནང་ནས་མུན་པ་རྩ་དང་།སྐྱེས་པ་བུད་མེད་མ་ནིང་གསུམ་གྱི་རྩྭ་ནས་མ་ནིང་རྩ་དང་།ཟླ་བ་ཉི་མ་སྒྲ་གཅན་གསུམ་གྱི།
ནང་ནས་སྒྲ་གཅན་གྱི་རྩ་ཞེས་བྱའོ།།དེ་ལ་རོ་རྐྱང་དབུ་མ་གསུམ་ནི་སྤྱི་བོ་ནས་གསུམ་མདོའི་བར་དུ་ཡོད་པ།དེ་ནས་གཉིས་སུ་གྱེས་ཏེ།རོ་རྐྱང་དབུ་མ་གསུམ་གྱི་ཚུན་གཅིག་རྐང་མཐིལ་གྱི་བར་དུ་འགྲོ་ལ།ཚན་གཅིག་ནོར་བུའི་རྩེ
མོའི་བར་དུ་འགྲོ་བས།རྐང་པ་གཉིས་དང་ནོར་བུ་གསུམ་ག་ལ་རྩ་གསུམ་ག་ཡོད་པ་འདྲ་བ་ཡིན་ནོ།།དེ་ཡང་རོ་རྐྱང་གཉིས་ཀྱིས་དབུ་མ་ལ་ལུ་གུ་རྒྱུད་ཀྱི་ཚུལ་གྱིས་འཁྱུད་ནས་གནས་ཤིང་།འཁོར་ལོ་རྣམས་ཀྱི་ལྟེ་བར་མདུང
པ་རེ་ཡོད་ལ།དེ་ཡང་ཕྱག་ཆེན་ཐིག་ལེས་འཁོར་ལོ་སོ་གཉིས་བཤད་པ་ནི།རོ་རྐྱང་གི་མདུད་པ་སོ་སོར་བགྲངས་པའི་དབང་གིས་ཡིན་གྱི།འཁོར་ལོ་བཅུ་དྲུག་ལས་མང་བ་མེད་དོ།།དེ་ནི་རིམ་པ་ལྟར་ཟླ་བ་གཅིག་ལ་ཚེས་པ་
སུམ་ཅུ་འཕོ་མཚམས་གཉིས་དང་བཅས་པས་ཡར་ངོ་མར་ངོ་རེ་རེ་ལ་བཅུ་དྲུག་ཏུ་བྱས་པ་དང་སྦྱར་རོ།།དེ་ཡང་མན་ངག་སྐེ་མ་ལས།འཁོར་ལོ་བདུན་དུ་བཤད་པ་དང་།བཤང་རྒྱུད་རྡོ་རྗེ་ཕྲེང་བ་ལས་དྲུག་ཏུ་བཤད་པ་ཡོད་ལ།

གཙོ་བོ་ནི་ཡོངས་སུ་གྲགས་པ་བཞིའོ།།དེ་སྐད་དུ་ཡང་མན་ངག་སྐྱེ་མ་ལས།རྩ་ནི་ཨ་ཝ་དྷཱུ་ཏཱི་སྟེ།གཙུག་ཏོར་ནས་ནོར་བུའི་མཐའ་དང་རྐང་མཐིལ་གྱི་མཐའ་ཇི་སྲིད་པར་གནས་པའོ།།འོན་ཀྱང་གཙུག་ཏོར་དང་།སྤྱི་བོ་དང་།
མགྲིན་པ་དང་།སྙིང་ཁ་དང་།ལྟེ་བ་དང་།གསང་བ་དང་།ནོར་བུའི་དབུས་སུ་ཆུད་པའི་རིམ་པ་ཇི་ལྟ་བར་བཞི་དང་།སུམ་ཅུ་རྩ་གཉིས་དང་།བཅུ་དྲུག་དང་།བརྒྱད་པ་དང་།དྲུག་ཅུ་རྩ་བཞི་དང་།སུམ་ཅུ་རྩ་གཉིས་དང་།བརྒྱད་ཀྱི་
གྲངས་ཅན་པད་མ་ཉིད་དང་།བྷ་ག་ཉིད་དང་།འཁོར་ལོ་ཉིད་དུ་བསྟན་པར་བྱ་བ་ཉིད་རྣམས་ཀྱི་དབུས་སུ་མདུད་པའི་གཟུགས་སོ་ཞེས་དང་།ལ་ལ་ནཱ་དང་།ར་ས་ནཱའི་རྩ་དག་ནི།མགོ་བོ་འཁོར་ནས་གསང་བའི་འཁོར་ལོ་ཛི།
སྲིད་པར་མདུང་པ་རྣམས་ཀྱིས་ལྕགས་སྒྲོག་གི་རྣམ་པར་ལྟེ་བར་ཨ་ཝ་དྷཱུ་ཏཱི་ལ་འཁྱུད་ནས་གནས་པ་དག་གོ།ཞེས་འཁོར་ལོ་དྲུག་གི་ལྟེ་བར་ཨ་ཝ་དྷཱུ་ཏཱི་ལ་འཁྱུད་པའི་མདུད་པ་དང་བཅས་ཤིང་དེའི་ནང་ནས་ཀྱང་གཙོ་བོ་
སྙིང་ཁའི་རྩ་མདུད་འགྲོལ་རྒྱུ་ཡིན་ཏེ།བཤད་རྒྱུད་རྡོ་རྗེ་ཕྲེང་བ་ལས།དེ་ཡང་དབྱེ་བར་དཀའ་བ་ཡི།།དབུས་སུ་མདུད་པ་གསུམ་གྱིས་དཀྲིས།ཞེས་གསུངས་སོ།།གཡོན་ནས་སྙིང་སྟོབས་ཁུ་བ་འབབ་པ་ནི་སྐུ།གཡས་ནས་རྡུལ་ཁྲག་འབབ་པ
ནི་གསུང་དང་།དབུས་ནས་མུན་པ་སེམས་གནས་པ་ནི་ཐུགས་ཏེ།སཾ་བྷུ་ཊིར།སྐྱེ་གནས་དབུས་ནས་རྩ་གཉིས་ཏེ།།གཡོན་དང་དེ་བཞིན་གཡས་ནའོ།།གཡོན་ན་ཁུ་བ་ཞེས་བྱ་སྟེ།།གཡས་ནའང་དེ་བཞིན་ཁྲག་ཉིད་དོ།།དེ་དག་ཕན་ཚུན་འདུས་པ་ནི།།ཆོས་ཀྱི་དབྱིངས

སུ་འདུས་པ་ཡིན།།སྙིང་སྟོབས་ལུས་ཏེ་རྡུལ་ནི་དག།མུན་པ་སེམས་ཀྱི་རང་བཞིན་ཏེ།།སྙིང་སྟོབས་ཁུ་བ་རྡུལ་ཁྲག་སྟེ།།དེ་ལས་སྐྱེས་པ་མུན་པ་ཡིད།ཅེས་སོ།།གཉིས་པ་རོ་རྐྱང་གཉིས་བྱེ་བྲག་ཏུ་བཤད་པ་ནི།དབུ་མའི་གཡས་ན་རོ།།
མ་གནས་ཤིང་།དེའི་ནང་ན་ས་ཁུ་བ་དང་ཅུང་ཟད་འདྲེས་པའི་ཁྲག་ཕལ་ཆེར་འབབ་པོ།།དེའི་ཁ་ནི་སྟེང་གི་ཕྱོགས་ན་ཡོད་དེ།སྟེང་འོག་གཉིས་ཀ་ལ་བུག་པ་ཡོད་པ་ལ་སྟེང་གི་ཕྱོགས་ཁོ་ན་ལ་ཁ་ཡོད་ཟེར་བའི་རྒྱུ་མཚན་ནི་ཁྲག
ཕྱིར་འཕེན་པ་དང་ནང་དུ་སྡུད་པའི་བྱ་བ་དེ།ཕྱོགས་ཀྱི་མགྲིན་པ་ནས་བྱེད་ཀྱི་འོག་གི་བུ་ག་ནས་མི་བྱེད་པས་དེའི་དོན་གྱིས་ཡིན་ནོ།།རོ་མ་དེ་ལ་ཉི་མ་དང་བུད་མེད་དང་རྡུལ་དང་ཤེས་རབ་ཀྱི་རྩ་ཞེས་བྱ་སྟེ།ཁྲག་གཙོ་བོར་འབབ་པའི
ཆ་ནས་ཡིན་པ་འདྲའོ།།རྐྱང་མ་ནི་དབུ་མའི་གཡོན་ན་ཡོད་ཅིང་ཁྲག་དང་ཅུང་ཟད་འདྲེས་པའི་ཁུ་བ་ཕལ་ཆེར་འབབ།རྐྱང་མ་ལ་སྟེང་འོག་གཉིས་ཀ་ལ་བུ་ག་ཡོད་པར་འདྲ་བ་ལ་ལྟེ་བ་ཁོ་ན་ལ་ཁ་ཡོད་པ་ཞེས་པ་ནི།ཁུ་བ་ཕྱིར་འཕེན་པ་དང་།
ནང་དུ་སྡུད་པ་གཉིས་ཀ་ལ་ལྟེ་བ་ནས་བྱེད་པས་དེའི་ཆ་ནས་ཡིན་ནོ།།དེ་ལས་ཟླ་བ་དང་།སྐྱེས་པ་དང་།སྙིང་སྟོབས་དང་།ཐབས་ཀྱི་རྩ་ཞེས་བྱ་སྟེ་ཁུ་བ་གཙོ་བོར་འབབ་པའི་ཆ་ནས་ཡིན་པ་འདྲའོ།།དེ་སྐད་དུ་ཡང་ཁ་སྦྱོར་ལས།
མགྲིན་པ་ནས་བརྩམས་གཡོན་པའི་རྩ།།ལོངས་སྤྱོད་རྫོགས་པའི་སྐུ་ཅན་མ།།ལྟེ་བའི་ནང་དུ་ངལ་བསོས་ཤིང་།།ཁ་ནི་འོག་ཏུ་མྱོས་བྱེད་འབབ།།གང་ཞིག་ལྟེ་བ་ལ་སྟེ་རྩ།།དེ་བཞིན་ཁ་ནི་སྟེང་དུ་འབབ།།མགྲིན་པའི་ནང་དུ་ངལ་བསོས

ཤིང་།ཁྲག་འབབ་པར་ནི་རབ་ཏུ་གྲགས།།མྱོས་བྱེད་ཟླ་བ་ཞེས་བྱར་བཤད།།ཁྲག་ནི་ཉི་མ་ཞེས་སུ་གསུངས།ཞེས་དང་།སྡོམ